stanford-oval/wikipedia huggingface dataset:
זכויות להט"ב בנמיביה
הגנה מפני אפליה > חוקי איסור פשעי שנאה

באוגוסט 2016 ועדת זכויות האדם של האו"ם קראה לנמיביה לאמץ חקיקה נגד פשעי שנאה על רקע אלימות הומופובית וטרנספובית ו-"לאכוף אותה נמרצות".
זהות מגדרית

חוק רישום לידות, נישואים ומוות 81 משנת 1963 קובע כי: "המזכיר רשאי, בהמלצת שר הבריאות, לשנות את מרשם הילודה של כל אדם שעבר שינוי מין, את תיאור מינו של אותו אדם ורשאי לשם כך לדרוש דו"חות רפואיים ולבצע חקירה כפי שיראה לו צורך". בשנת 2015 דווח כי בקשות לשינוי מגדר משפטי נעשות על בסיס כל מקרה לגופו ואינן בעייתיות, כל עוד אדם יכול לספק דיווחים רפואיים על שינוי מגדרו, הכולל ניתוח להתאמה מגדרית. לאחר קבלת הבקשה, האדם יכול להגיש בקשה לתעודת זהות ודרכון חדשים. בנוסף, אדם טרנסג'נדר שלא עבר "שינוי מין" רשאי לרוב להשתמש בחוק הזיהוי 2 משנת 1996 שקובע כי "אם תעודת זהות אינה משקפת נכונה את הפרטים של האדם שאליו הונפקה, או שיש בו תמונה שאינה עוד תמונה ניתנת לזיהוי של אותו אדם" יבטל השר ויחליפה בתעודת זהות משופרת".
תרומת דם

אנשים שמעוניינים לתרום דם בנמיביה נאסרים להיות בעלי מעל לשותף מיני אחד בחצי השנה לפני התרומה, ללא התייחסות לנטייה מינית או מגדר המעוניינים. אנשים שחשודים כי "נדבקו במחלת מין כמו HIV או עגבת" אינם רשאים לתרום דם. לפיכך, לא קיים איסור מפורש שאוסר על גברים המקיימים יחסי מין עם גברים (MSM) לתרום את דמם במדינה.
טיפולי המרה

לאורך השנים היו דיווחים שונים על שימוש נרחב בפרקטיקות הפסאודו-מדעיות של טיפול המרה בהומוסקסואלים בנמיביה עבור המרת נטייתם המינית להטרוסקסואלית.
תנאי מחיה

הנציג הנמיבי לתחרות היופי לגברים הומוסקסואלים "Mr Gay World" (אנ') בשנת 2011, וונדלינוס חמוניה, היה קורבן של תקיפה הומופובית בדצמבר 2011 בבירה וינדהוק. בנובמבר 2012 ריקרדו אמונג'רה הוכתר כזוכה התחרות במהדורה הנמיבית "Mr Gay Namibia" שהתקיימה בתיאטרון-מסעדה בעיר הבירה, ונישא שנה מאוחר יותר לבן זוגו בדרום אפריקה, בנישואים שהגדירו את הזוג כ-"זוג ההומוסקסואלים הנמיבי הנשוי הראשון" בתקשורת. בדצמבר 2013, מק'הנרי ונאני (אנ'), יושב ראש מפלגת התנועה הדמוקרטית העממית (אנ'), התבטא בעד חקיקת זכויות להט"ב בנמיביה והצהיר כי "יש לאפשר לאנשים לחיות את חייהם הפרטיים ללא הפרעה". תמיכה פוליטית בחקיקת זכויות להט"ב מוגדרת כחצויה בין המפלגות הפוליטיות במדינה. מפלגות שהביעו תמיכה בנושא לאורך השנים כוללות את מפלגות המרכז-ימין של מפלגת התנועה הדמוקרטית העממית (אנ') ומפלגת כלל העם (אנ'), והתנגדות מצד מפלגות השמאל בהן לוחמי החירות הכלכלית של נמיביה (אנ') ומפלגת ארגון העם של דרום מערב אפריקה (אנ'), מפלגת השלטון מאז עצמאות נמיביה ב-1990. למפלגות נוספות כגון מיקום חיובי מחדש (אנ') לא קיימת עמדה בנושא.
הכנסייה הלותרנית האוונגליסטית ברפובליקה של נמיביה (אנ'), שכוללת כ-420,000 חברים, ידועה בקבלה כלפי להט"ב נוצרים. מדלן איזקס, נוצרייה לסבית נמיבית, הקימה את הארגון "Tulinam" עבור סיוע ביצירת מרחבים בטוחים למיעוטים מיניים בכנסיות ברחבי המדינה.
תנאי מחיה > אקטיביזם

מצעד הגאווה הראשון של נמיביה התקיים בבירה וינדהוק בדצמבר 2013 בו השתתפו כ-100 מפגינים. העיר הצפון-מערבית סווקופמונד ערכה את המצעד הראשון בשטחה ביוני 2016. הערים המשיכו מדי שנה מאז בציון המצעדים ולא התמודדו עם מכשולים מצד הממשלה. ביוני 2017 כ-200 מפגינים צעדו במצעד וינדהוק, כפול ממספר משתתפיו לראשונה ב-2013. בדצמבר 2018, מאות מפגינים צעדו במצעדי וינדהוק וסוואקופמונד. בנובמבר 2017, פסטיבל הלסביות הראשון של נמיביה נערך בוינדהוק. במהלכו, מעל 60 משתתפות לסביות צעירות משמונה אזורים שונים בנמיביה התכנסו לשבוע של הופעות פומביות והבעה יצירתית, שירה, הקראת סיפורים אישיים, מוזיקה וריקודים. המהדורה השנייה של הפסטיבל ציונה בנובמבר 2018.
בשנת 2017 הוקמה ברית הגיוון של נמיביה (DAN) המהווה ארגון גג של ארגונים המייצגים מיעוטים מיניים ומגדריים בנמיביה. הארגון כולל בשותפיו 10 ארגונים שונים, בהם: "Rights not Rescue Trust", "Tulinam", "OutRight Namibia", "Wings to Transcend Namibia" ועוד.
ב-17 במאי 2018 הושק מרכז הבריאות "Outreach Health" על ידי "OutRight Namibia" בוינדהוק בעת ציון היום הבינלאומי נגד הומופוביה, טרנספוביה וביפוביה שמשמש כמרכז הבריאות הראשון של נמיביה שמספק שירות רפואי מיוחד עבור נושאים איתם מטופלים שמוגדרים כלהט"ב מתמודדים.
טבלת סיכום

| --- | --- |
פעילות הומוסקסואלית חוקית:  (פלילי בקרב גברים, לא נאכף בפועל)  (חוקי בקרב נשים)
גיל הסכמה שווה לזוגות הטרוסקסואלים:  (בקרב גברים)  (בקרב נשים)
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: / (ישנה הכרה בנישואים חד-מיניים שבוצעו מחוץ למדינה עבור קבלת תושבות מאז 2023)
הכרה בזוגות חד-מינית (איחוד אזרחי, נישואי חוזה, ידועים בציבור): / (ישנה הכרה בנישואים חד-מיניים שבוצעו מחוץ למדינה עבור קבלת תושבות מאז 2023)
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית לזוגות לסביות: 
הכרה משפטית בשינוי מגדר:  (ניתוח להתאמה מגדרית נדרש)
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:  (לא קיים איסור מפורש)
ראו גם

זכויות להט"ב
זכויות להט"ב באפריקה
זכויות להט"ב בחבר העמים הבריטי
טה דאום

חלונות טה דאום מאוירים  מאת האמן קריסטופר וואל בכנסית מרי הקדושה, בעיר וואר, במחוז הרטפורדשייר באנגליה
הטה דאום (בלטינית: Te Deum; ידוע גם כ"מזמור האמברוזי", או "שיר הכנסייה") הוא מזמור הודיה ותפילה נוצרית קדומה, הדומה לשילוב התפילות היהודיות מודים וקדושה. המזמור קרוי על שם מילות הפתיחה שלו בלטינית: טה דאום לאודמוס, "אֱלֹהֵינוּ, מוֹדִים אֲנַחְנוּ לָךְ".
המזמור נותר בשימוש יומיומי בכנסייה הקתולית, ורשומה בספר 'תפילות השעה' שלה. המזמור נאמר גם באירועי הודיה לאל כמו בחירת אפיפיור, מינוי הגמון, הכרזה על קדוש נוצרי, הודעה על המרה לנצרות, חתימת הסכם שלום, הכתרה מלכותית וכדומה.
את המזמור שרים לאחר המיסה, או כתפילה העומדת בפני עצמה. המזמור משמש גם בכנסייה האנגליקנית והלותרנית באופן דומה.
מקור

המסורת הנוצרית מייחסת את כתיבת המזמור לאמברוזיוס ואוגוסטינוס כשאוגוסטינוס הוטבל לנצרות  בידי אמברוזיוס בשנת 387. המזמור מיוחס גם להילריוס מפואטייה או לניקטס, הגמון רמשיאנה במאה הרביעית.
הפסקה בסוף המזמור המתחילה במילים סאלוום פאק פופולום טואום היא אוסף פסוקים מתהלים מתורגמים ללטינית, שנוספו מאוחר יותר לפיוט המקורי.
המזמור מתאים לנוסח השליחים - הכרזה פולחנית על האמונה, ומשלב בין תפילה וליטורגיה, לבין הכרזת אמונים. תחילה היא קוראת בשם האל, ומיד לאחר מכן מהללת את כל המברכים והמכבדים את האל, תחילה במערכת ערוכה של יצורי השמים, עבור בנוצרים הנאמנים שכבר הגיעו לשמים, ועד להפצתה של הכנסייה ברחבי העולם. המזמור חוזר בסופו לנוסח ההתחלתי של המזמור באמירת שמו של ישו ומאזכרת את לידתו, סבלו ומותו, קומו לתחיה, והאדרתו. בשלב זה המזמור פונה לכנסייה ולמתפללים עצמם, מבקש רחמים וכפרה על חטאיהם, הגנה מפני חטאים עתידיים ואיחוד עתידי עם הנבחר.
לחנים

מזמור טה דאום בלטינית 
טה דאום של שרפנטייה
לחנים רבים הולחנו למזמור זה ביניהם היידן, מוצרט, ברליוז, ג'וזפה ורדי, ברוקנר, פורטוונגלר, דבורק (אנטונין דבוז'ק), בריטן, קודלי, ופורט בין הידועים יותר. בעת שניצח על לחנו עבור לואי הארבעה עשר, מלך צרפת, ז'אן-בטיסט לולי נפצע ומת מפצעיו.
לחנו של מארק-אנטואן שרפנטייה למזמור טה דאום, משמש כלחן הפתיחה לרבים משידורי איגוד השידור האירופי, וביניהם המוכר ביותר שידורי האירוויזיון. לחנו של ויליאם וולטון נכתב עבור הכתרת מלכת אנגליה אליזבת השנייה בשנת 1953.
הפרק הראשון במופע האופרה 'טוסקה' מאת פוצ'יני מסתיים בקטע מרגש מתוך הפתיחה של טה דאום.
ישנם גם ביצועים מודרניים, חלקם עם קטעים מתורגמים מלטינית לאנגלית ולשפות אחרות.
איגור סטרוינסקי השתמש ב-12 המשפטים הפותחים לצורך "המבול" שלו בשנת 1962.
שיר הכנסייה הגרמני גרוסר גוט, ויר לובן דיך ("האל הגדול, אנו משבחים אותך"; (גר')) הוא למעשה תרגום חופשי של טה דאום.
מקור לטיני ותרגום

| מקור בלטינית | תרגום לעברית |
| --- | --- |
Te Deum laudámus: te Dominum confitémur.  Te ætérnum Patrem omnis terra venerátur.  Tibi omnes Angeli; tibi cæli et univérsae potestátes.  Tibi Chérubim et Séraphim incessábili voce proclámant:  Sanctus, Sanctus, Sanctus, Dóminus Deus Sábaoth.  Pleni sunt cæli et terra majestátis glóriæ tuæ.  Te gloriósus Apostolórum chorus;  Te Prophetárum laudábilis númerus;  Te Mártyrum candidátus laudat exércitus.  Te per orbem terrárum sancta confitétur Ecclésia:  Patrem imménsæ majestátis; Venerándum tuum verum et únicum Fílium;  Sanctum quoque Paráclitum Spíritum.  Tu Rex glóriæ, Christe.  Tu Patris sempitérnus es Fílius.  Tu ad liberándum susceptúrus hóminem, non horruísti Vírginis úterum.  Tu, devícto mortis acúleo, aperuísti credéntibus regna cælórum.  Tu ad déxteram Dei sedes, in glória Patris.  Judex créderis esse ventúrus.  Te ergo quǽsumus, tuis fámulis súbveni, quos pretióso sánguine redemísti.  Ætérna fac cum sanctis tuis in glória numerári.    [נוסף מאוחר יותר, בעיקר מפסוקי תהלים:]  Salvum fac pópulum tuum, Dómine, et bénedic hæreditáti tuæ.  Et rege eos, et extólle illos usque in ætérnum.  Per síngulos dies benedícimus te.  Et laudámus nomen tuum in sǽculum, et in sǽculum sǽculi.  Dignáre, Dómine, die isto sine peccáto nos custodíre.  Miserére nostri, Dómine, miserére nostri.  Fiat misericórdia tua, Dómine, super nos, quemádmodum sperávimus in te.  In te, Dómine, sperávi: non confúndar in ætérnum.  : אֱלֹהֵינוּ, מוֹדִים אֲנַחְנוּ לָךְ; וּמְהַלְלִים, לְשֵׁם תִּפְאַרְתֶּךָ.  יעבדוך כל יושבי ארץ: כי אתה מעולם אבינו.  והאופנים וחיות הקדש   מתנשאים לעומת שרפים וכרובים, בקול רעש גדול משבחים:  קדוש, קדוש, קדוש, אדוני צבאות,  מלא כל הארץ כבודו  ושליחיך הנכבדים יזמרו לך,  ונביאיך תהילתך יגידו,  וצִבְאוֹת חלליך מְלֻבָּשִׁים לָבָן ישבחוך,  וקְהַל קדושיך בכָל הָאָרֶץ יוֹדוּ לִשְׁמֶךָ.  אבינו, על כל-הארץ כבודך  נגדלה לבנך הנכון, היחיד    וְהַפְּרַקְלִיט רוּחַ הַקֹּדֶשׁ.  אתה מֶלֶךְ הַכָּבוֹד, משיח.  אתה בן לאב לעולם ועד.   עת יָצָאתָ לְיֵשַׁע זֶרַע אָדָם, רחם העלמה לא מאסת.  רעצת מַר-הַמָּוֶת,   מלכות השמים פתחת לכל הַמַּאֲמִינִים.  אתה נִצָּב לִימִין הָאֱלֹהִים, בִּכְבוֹד אָבִיך.  אמת כל משפט צדקך.  שמע את שוועתנו, זכור את עבדיך: בְּדַם יָקָר גאלתם.  ומנם עם קדושיך, בכְבוֹדוֹ הַנִּצְחִי.    [הוסף מאוחר יותר:]  אלוהינו, הושיעה את עמך וברך את נחלתך.  ורעם ונשאם עד עולם.  נרוממך בכל עת ונברכה שמך לעולם ועד.   שמרנו והצילנו מכל פשעינו היום הזה .  אלוהינו, חוס נא עלינו, רחם עלינו.  אלוהינו, האר פניך אלינו כי בטחנו בך.  אלהי, בך בטחתי אל אבושה אל יעלצו אויבי לי.
טלאל אסד

| --- | --- |

 לידה:  1932 (בן 92 בערך) אל-מדינה, ערב הסעודית 
 מקום לימודים:  אוניברסיטת אדינבורו  אוניברסיטת אוקספורד 
 מנחה לדוקטורט:  אדוארד אוונס-פריצ'רד 
 מוסדות:  אוניברסיטת העיר ניו יורק (1998)  אוניברסיטת ג'ונס הופקינס (1995–1998)  אוניברסיטת האל 
 
טלאל מוחמד אסד (בערבית: طلال محمد أسد, באנגלית: Talal Asad; נולד ב-1932) הוא פרופסור לאנתרופולוגיה באוניברסיטת העיר ניו יורק, בן לאב יהודי שהתאסלם. ביקורתו על יחס המערב למזרח קדמה בכמעט עשור לזו של אדוארד סעיד, אולם מסיבות שונות סעיד היה המשפיע יותר וכך גם תהילתו.
טלאל אסד תרם תרומות תאורטיות חשובות למחקר הפוסטקולוניאליזם, נצרות, אסלאם והפולחן ולאחרונה עסק בחקר האנתרופולוגיה של החילוניות. בהשתמשו בשיטה הגניאלוגית שיצר פרידריך ניטשה ופיתח מישל פוקו, אסד "במונחיה המורכבים של השוואה שאנתרופולוגים, תאולוגים, פילוסופים ומדעני המדינה רבים קיבלו כשדה בור שלא נחרש עדיין של חשיבה, שיפוט ופעולה. בעשותו כך הוא יצר, פתח והבהיר אפשרויות חדשות של תקשורת, קשר, והמצאה יצירתית שבהם שוררת התנגדות ושוויון נפש מצד המחקר.
סקירה על מחקריו של טלאל אסד

ויליאם אי. קונלי מסכם את תרומתו התאורטית של אסד כלהלן:
החילוניות אינה החלוקה גרידא בין הנחלה הציבורית לפרטית שמאפשרת לגיוון הדתי לפרוח באחרון. היא עלולה בעצמה להיות מובילתה של עוולות חמורות. והיא צופנת בחובה הגדרה חדשה של "דת" שמסווה כמה מאורחות החיים הבעייתיות ביותר שלה מעצמה.
ביוצרה את החלוקה האופיינית בין החלל הציבורי החילוני והחלל הפרטי הדתי, החילוניות האירופאית שוחרת להטיל מרותה על פולחנים ושיטות ולתוחמם לנחלה הפרטית. על כל פנים בעשותה כן, היא מאבדת את מגעה עם הדרכים בהן מתגלמות פרקטיקות של התנהגות על מנת לסייע לייסד תרבות, בכלל זה התרבות האירופאית.
יצירתה של אירופה המודרנית כיבשת וכתרבות חילונית, מחייבת אותה להתייחס למוסלמים כמצויים בתווך של מחד, אזרחים ערטילאיים ומאידך, מיעוט מובדל שיש או לסובלו (כגישה הליברלית) או להגבילו (כגישה הלאומית), תלוי בפוליטיקה של השעה.
החוקות האירופאיות, המודרניות, והחילוניות של האסלאם, באפקט מצטבר, מתכנסות אל סדרה של ניגודים פשוטים בין עצמם לבין הפרקטיקות האסלאמיות. המונחים הללו של ניגוד מסלפים את התחביר העמוק של החילוניות האירופית ותורמים למלחמות התרבות שמניבים פרי של ההגדרות הללו שהם מבקשים לשפרן". (Powers of the Secular Modern: Talal Asad and His Interlocuters, 2006, pg 75-76).
ספריו > במקור

Talal Asad, The Kababish Arabs: Power, Authority, and Consent in a Nomadic Tribe, 1970, Praeger Publishers.
Talal Asad, "Market Model, Class Structure, and Consent: A Reconsideration of Swat Political Organization," Man Vol. 7(1), pp. 74-89 (1972).
Talal Asad, Genealogies of Religion: Discipline and Reasons of Power in Christianity and Islam, 1993, The Johns Hopkins University Press.
Talal Asad, On Suicide Bombing, 2007, Columbia University Press.
Talal Asad, Formations of the Secular: Christianity, Islam, Modernity, 2003, Stanford University Press
ספריו > תורגמו לעברית

טלאל אסד, כינון החילוניות: נצרות, אסלאם, מודרניות, תרגום: ד"ר זֹהר כוכבי, עריכה מדעית: ד"ר דרור ק' לוי, רסלינג, 2010.
הערות שוליים

↑  William E. Connolly, Powers of the Secular Modern: Talal Asad and His Interlocuters, 2007, pg 75
↑  Formations of the Secular: Christianity, Islam, Modernity. Stanford: Stanford University Press, 2003, p. 109.
↑  שם, p. 110.
↑  Bryan S. Turner, Deakin University, in Sociology of Religion, V. 55, No. 3, (Fall 1994) pp, 371-373.
↑  Bruce Lincoln, University of Chicago, in History of Religions, V. 35, No. 1 (August 1995) pp. 83-86.
↑  Thinking about secularism and law in Egypt. Leiden, ISIM, 2001.
↑  David Scott and Charles Hirschkind, editors, Powers of the Secular Modern: Talal Asad and his Interloctures. Stanford: Stanford University Press.
↑  ראיון "Talal Asad, modern power and the reconfiguration of religious traditions" by Saba Mahmood. Stanford Humanities Review, V, 5, No. 1
↑  לדוגמה Thinking about Secularism and Law in Egypt. Leiden, ISIM, 2001 (ISIM papers, 2), וכן "Beirut Conference on Public spheres", October, 22-24, 2004
| --- | --- |
בקרת זהויות :  NLI: 987007257955405171  BnF: cb12029476c (data)  CANTIC: a10855944  CiNii: DA02847227  GND: 132048280  ISNI: 0000 0001 1466 0622  LCCN: n50002409  NDL: 00943061  NKC: mub2011626884  NLK: KAC200608363  NTA: 068107471  SNAC: w67r1c1z  SUDOC: 028463846  VIAF: 2485234   WorldCat (עם VIAF): 2485234
טיסת לילה (סרט, 2005)

| --- | --- |
כרזת הסרט
כרזת הסרט
 בימוי:  וס קרייבן
 הופק בידי:  כריס בנדר, מריאנה מדלנה
 תסריט:  קרל אלסוורת'
 עריכה:  פטריק לוסייה
 שחקנים ראשיים:  רייצ'ל מקאדמס  קיליאן מרפי 
 מוזיקה:  מרקו בלטרמי
 צילום:  רוברט יאומן
 מדינה:  ארצות הברית ארצות הברית
 חברת הפקה:  דרימוורקס 
 חברה מפיצה:  דרימוורקס
 שיטת הפצה:  וידאו על פי דרישה 
 הקרנת בכורה:  19 באוגוסט 2005
 משך הקרנה:  85 דקות
 שפת הסרט:  אנגלית
 סוגה:  סרט מתח, סרט דרמה, סרט בלשי, מותחן פסיכולוגי 
 תקציב:  26 מיליון דולר
 הכנסות:  96.2 מיליון דולר
 הכנסות באתר מוג'ו:   redeye
 www.redeye-themovie.com
 דף הסרט ב־IMDb
 
טיסת לילה (באנגלית: Red Eye) הוא מותחן אמריקאי משנת 2005 בבימויו של וס קרייבן, עם רייצ'ל מקאדמס וקיליאן מרפי בתפקידים הראשיים.
העלילה היא על מנהלת קבלה בבית מלון שנאלצת להשתתף בפעולת רצח פוליטית על ידי טרוריסט שיושב איתה במטוס ב"טיסת עין אדומה" (אנ') למיאמי.
הסרט הצליח מאד מסחרית.
רייצ'ל מקאדמס הייתה מועמדת לפרס סטורן לשחקנית הטובה ביותר.
קיליאן מרפי היה מועמד לפרס סטורן לשחקן המשנה הטוב ביותר.
שניהם היו מועמדים גם לפרסי בחירת הנוער.
תקציר העלילה

ליסה רייסרט (רייצ'ל מקאדמס) היא מנהלת הקבלה המלון היוקרה לוקס אטלנטיק במיאמי. היא נמצאת כעת בדאלאס לרגל לוויית סבתה ומתכוננת לחזור בטיסת לילה למיאמי. הוריה גרושים ואביה ג'ו (בריאן קוקס) שאליו היא קשורה מאד מתגורר לבדו במיאמי.
בנמל התעופה דאלאס לאב היא פוגשת בצעיר סימפתי וחביב שמציג עצמו בשם ג'קסון ריפנר (קיליאן מרפי). הוא מזמין לה שתייה והם נפרדים אך במטוס היא מוצאת אותו לידה. הוא מגלה לה בלחש כי הוא עוקב אחריה מזמן וכי הוא שייך לארגון טרור שבכוונתו לחסל את הסנאטור צ'ארלס קיפי (ג'ק סקאליה) שהוא סגן המנהל של המחלקה לביטחון המולדת של ארצות הברית במלון לוקס אטלנטיק בו ינפוש עם משפחתו. הוא פוקד על ליסה להתקשר לפקידת הקבלה סינתיה (ג'יימה מייס) ולהורות לה להעביר את קיפי ומשפחתו לחדר הצופה אל הים "כי בחדר שהם הזמינו יש בעיות בצינורות האינסטלציה".
ג'קסון מזהיר אותה כי אם לא תציית אביה יירצח על ידי שליח הקבוצה שכבר ממתין מול ביתו. ליסה המפוחדת עושה כל מה שהיא יכולה כדי להימנע מזאת. היא הולכת לשירותים וכותבת קריאת עזרה על המראה בעזרת סבון אבל ג'קסון תופס אותה ומאיים עליה. לבסוף מחוסר ברירה היא מתקשרת לסינתיה ומעבירה לה את ההוראה בקשר לקיפי.
כשהמטוס נוחת היא מצליחה לדקור את ג'קסון בצווארו בעזרת עט, בורחת במהירה לנמל התעופה הבין-לאומי מיאמי כשהוא אחריה. היא מצליחה להימלט ממנו, גונבת מכונית ומעבירה הודעה לסינתיה כי תפעיל אזעקת חירום ותרוץ לחדר של משפחת קיפי כדי לפנות אותם. אנשי הביטחון מפנים את משפחת קיפי במהירות בדיוק כשהטרוריסטים יורים מתוך יאכטה טיל לעבר חדרם אך הם ניצלים.
ליסה ממהרת לבית אביה, דורסת והורגת את הטרוריסט שממתין לחיסולו אבל אז מופיע שם ג'קסון ומתחולל מרדף ומאבק מותח עד שהיא מצליחה לירות בו מהאקדח של הטרוריסט שחיסלה ואביה משלים את המלאכה.
צוות השחקנים

| שם השחקן/ית | שם הדמות | הערות |
| --- | --- | --- |
| רייצ'ל מקאדמס | ליסה רייסרט |  |
| קיליאן מרפי | ג'קסון ריפנר |  |
| בריאן קוקס | ג'ו רייסרט |  |
| ג'יימה מייס | סינתיה |  |
| ג'ק סקאליה | צ'ארלס קיפי |  |
טעות העתקה

נזיר נוצרי בעבודת העתקה
טעות העתקה היא טעות הנוצרת בעת העתקת טקסט ממקור אחד למשנהו. טעויות שכאלה יכולות להיות השמטות, הוספות, שינויים ושינויי סדר. טעויות העתקה הן אופייניות למצבים כמו לקות למידה והפרעת קשב, אך יכולות להיגרם גם בשל חוסר תשומת לב רגעי או חוסר ריכוז.
כאשר מוצאים שינוי בין שני טקסטים שאמורים להיות זהים, ניתן לשער בחלק מהשינויים שמדובר בשגיאה, אך לא תמיד ניתן להחליט איזו גרסה שגויה ואיזו מקורית, בין היתר בשל האפשרות שהמקור היה שגוי וההעתק ניסה להציג תיקון.
היבט היסטורי

בתקופה שקדמה להמצאת הדפוס, יצירת עותק נוסף נתאפשרה רק באמצעות העתקה ידנית של עותק זה, כך שכל עותק עשוי היה להיות שונה ממשנהו. המצאת הדפוס הביאה ליצירתם של עותקים רבים בבת אחת, אך גם במהלך ההכנה לדפוס נדרשה העתקה מכתב היד לסדר הדפוס. ההגהה באה, בין השאר, כדי לאתר טעויות בתהליך ההעתקה. בשלהי המאה העשרים עברו מרבית הכותבים לשימוש במעבד תמלילים, המאפשר העברה ישירה של הטקסט המקורי לסדר הדפוס באופן כמעט אוטומטי, כך שמשקלן של טעויות ההעתקה פחת. עם זאת, גם בטכניקה זו עלולות לקרות טעויות העתקה, כתוצאה מחוסר התאמה בין מערכת קידוד התווים של השולח לזו של המקבל.
איתור מקורן של טעויות העתקה בטקסטים (באמצעות השוואת מקורות היסטוריים שונים או באמצעות כלים אחרים) הוא אחד הכלים המשמש במחקר מודרני של טקסטים שהועתקו פעמים רבות, ביניהם התנ"ך, התלמוד והברית החדשה. עבודה זו נקראת גם בירור נוסח.
אחד הכללים המקובלים בבירור נוסח נקרא "Lectio difficilior potior" (מילולית: הקשה לקריאה הוא החזק). משמעותו היא שנוסח קשה לקריאה ונראה על פניו כשגיאה, עשוי להתברר כנוסח הקרוב יותר למקור, משום שהוא לא עבר ניסיונות עריכה.
סוגי הטעויות > השמטות

השמטה פשוטה - ללא סיבה מיוחדת אלא מאי זהירות של המעתיק.
השמטה מחמת הדומות (הפלוגרפיה) - השמטה בטעות של אחת משתי אותיות או מילים זהות או דומות.
השמטה מחמת הסופות (הומויוטלאוטון) - השמטה בטעות של קטע מאחר שהעין קופצת משורה אחת לשורה אחרת בעקבות מילה דומה בשורות או סיומת זהה של המילים בשורות.
השמטות מחמת ההתחלות (הוֹמוֹיוֹאַרְקְטוֹן, Homoioarkton) - השמטה בטעות של מילים או קטע בגלל קפיצת העין מתחילת מילה אחת למילה אחרת המתחילה באותן אותיות.
השמטות חסרות הסבר - השמטה שחלה בנוסח שאת פשרו לא ניתן להסביר. מצד שני, ניתן להעלות השערה רחוקה יותר ולפיה מילים נוספו באחד הטקסטים כדי להסביר את הטקסט שלא היה מובן.
סוגי הטעויות > הוספות

כתיבה כפולה (דיטוגרפיה) - הכפלת טקסט על ידי המעתיק בשיעור שבין אות למספר מילים.
גרסאות כפולות - לעיתים, כשלפני הסופר עמדו כמה גרסאות שונות לטקסט מסוים, ניתן למצוא שתיים או יותר מהן מיוצגות, בטעות או במכוון, בטקסט שכתב.
הערות - הערות שנכתבו בשולי או בצד הגיליון שילב המעתיק בטעות בפנים הטקסט ולפעמים במקום הלא נכון.
סוגי הטעויות > שינויי אותיות

חילופי אותיות דומות - בעדי נוסח רבים ניכרת החלפה בין אותיות, בשל דמיון ביניהן בהגייה כגון א-ה-ע, או דמיון בכתב כגון ד-ר, ה-ח בכתב האשורי או א-ת בכתב העברי. חילופי האותיות שמקורם בהגייה דומה מקובל לכנות בשם 'חילוף פונטי' ואילו אלה שמקורם בדמיון בכתב - חילוף גרפי.
שיכול אותיות (Metathesis) - לדוגמה, בכתבי יד של התלמוד הירושלמי נפוץ הטעות בין בר לרב.
פיצול וחיבור אותיות - לדוגמה, אות צ מטושטשת ניתן לטעות ולראות ינ. לאידך אותיות ין צפופות ניתן לטעות ולקרוא ץ. (תופעה המכונה "ליגטורה ו"ליגטורה הפוכה").
פיצול וחיבור מילים (Fusion and Fission) - מילה אחת שבטעות פוצלה על ידי המעתיק לשתים, ולהפך שתי מילים שחוברו על ידי המעתיק למילה אחת.
השמטת אל"ף נחה - לעיתים השמיטו מעתיקים אותיות אל"ף, אם בשל היותן חסרות ניקוד ואם בשל היאלמות האל"ף בשפת הדיבור והעתקת התנועה לאחר העיצור הקודם.
הבדלים מורכבים - במקרים רבים השתבשו מילים ביותר מאחת מהדרכים שצוינו.
קיצורים - נראה שהיו מעתיקים שהבינו אותיות מסוימות כקיצורים.
טעויות העתקה בתרבות

לפי המיתולוגיה הנוצרית, השד טיטיווילוס שותל טעויות בכתבי הקודש אשר מעתיקים הנזירים.
ראו גם

טעות דפוס
שגיאת כתיב
קרי וכתיב
ביקורת נוסח המקרא#גרסאות שנוצרו כתוצאה של המסירה הטקסטואלית
טוסון

| --- | --- |
דגל טוסוןדגל טוסון

טוסון; ברקע הרי סנטה קטלינה
 מדינה:  ארצות הברית ארצות הברית
 מדינה:  אריזונה אריזונה
 מחוז:  פימה
 ראש העיר:  רג'ינה רומרו
 תאריך ייסוד:  1775
 שטח:  611.8 קמ"ר
 גובה:  728 מטרים
 אוכלוסייה:  ‏
  ‑ בעיר:  542,629 (2020, 1 באפריל 2020)
  ‑ במטרופולין:  980,263 (2010)
  ‑ צפיפות:  850 נפש לקמ"ר (2010)
 קואורדינטות:  32°13′18″N 110°55′35″W﻿ / ﻿32.221666666667°N 110.92638888889°W﻿ / 32.221666666667; -110.92638888889 
 אזור זמן:  UTC -7
 http://www.tucsonaz.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טוסון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טוסון(למפת אריזונה רגילה) פיניקס מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוטוסון(למפת אריזונה מוגדלת) פיניקס מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוטוסון   tabBackground:;tabBorder:#aaa;defaultTab:0;
טוסון (באנגלית: Tucson, נהגה ˈtuːsɒn) היא עיר במדינת אריזונה שבארצות הברית. העיר, שמוכרת גם בשם אולד פואבלו (Old Pueblo), הוקמה בשנת 1775.
טוסון היא העיר השנייה בגודלה ובחשיבותה באריזונה אחרי הבירה פיניקס. שטח העיר הוא 611.8 קילומטר ריבועי. במרכז העיר עובר נחל סנטה קרוז אשר יבש רוב הזמן ורק במקרים של שיטפונות זורמים בו מים. טוסון נמצאת 184 קילומטר דרומית מפניקס ו-101 ק"מ צפונית מהגבול עם מקסיקו. נכון ל-2015 ממוקמת טוסון במקום ה-33 בכמות התושבים בין ערי ארצות הברית. לפי מפקד התושבים בשנת 2010, גרים בטוסון עצמה כ-520,000 תושבים ומעל 900 אלף במטרופולין שלה.
אטימולוגיה

שם העיר הנוכחי, טוסון הגיע דרך שם המקום בספרדית Tucsón, משם המקום Cuk Ṣon בשפת הילידים אאודנם. משמעות המילה היא: 'לרגלי ההר השחור', והכוונה להר געש סמוך.
ליצרנית כלי הרכב יונדאי מוטור ישנו דגם קרוסאובר שנקרא על שם העיר.
היסטוריה

קרוב לוודאי שפלאו-אינדיאנים ששכנו באזור מלפני 12,000 שנים היו הראשונים לבקר באתר. חפירות ארכאולוגיות שנערכו ליד נחל סנטה קרוז חשפו אתר של כפר שתוארך לשנת 2100 לפני הספירה. בתחילת העידן החקלאי, בין 1200 לפני הספירה ל-150 לספירה, התקיימה פעילות חקלאית נרחבת במישור ההצפה של נחל סנטה קרוז. תושבים קדומים אלו חפרו תעלות השקיה וגידלו תירס, שעועית ויבולים אחרים ובמקביל ליקטו צמחי בר וצדו. מהתקופה הקרמית המוקדמת באזור נתגלו כלי חרס ששימשו לבישול ואחסון. בני תרבות הוהוקם חיו באזור בין שנת 600 לשנת 1450 וידועים במערכת תעלות ההשקיה הנרחבות שלהם ובקדרות של כלי חרס בגוון אדום על חום.
העיר הוקמה ב-1775 על ידי מתיישבים ספרדים. לאחר מלחמת העצמאות של מקסיקו (1821) עברה העיר לחזקתה. ב-1853 עברה טוסון והאזור שמסביבה לארצות הברית כחלק מרכישת גדסדן. בשנים 1867 - 1877 הייתה טוסון בירת אריזונה.
בשנת 1880 הגיעה לטוסון מסילת הרכבת של חברת הרכבות סאותרן פסיפיק (The Southern Pacific Railroad). הדבר תרם לגידול במספר התושבים בעיר. בסוף אותה שנה חיו בעיר כ-8,000 תושבים. בשנת 1950 הגיעה אוכלוסיית טוסון ל-120,000 איש וב-1960 לכ-220,000 תושבים.
בשנת 2010 אירע בעיר ניסיון התנקשות בחברת הקונגרס גבריאל גיפורדס, המייצגת את העיר בבית הנבחרים. גיפורדס ניצלה, אך שישה עוברי אורח, בהם שופט פדרלי וילדה בת שמונה, נהרגו.